《岁晚怀愚斋赵叔愚壶山宋谦父》
宋代·邹登龙

忽忽岁将暮，烈烈北风凉。
霏霏雨素雪，皎皎南枝芳。
懆懆念良友，茕茕在他乡。
盈盈一水隔，迢迢道咱长。
悠悠无信音，戚戚重感伤。
翩翩化双鹤，去去与同翔。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。